अदाणी एंटरप्राइजेज के बंदरगाह, बिजली और पारेषण कारोबार को अलग करने की रिकॉर्ड तारीख से एक दिन पहले बुधवार को अदाणी एंटरप्राइजेज का शेयर नैशनल स्टॉक एक्सचेंज पर करीब 83 फीसदी फिसलकर 106.35 रुपये के निचले स्तर पर आने के बाद 82.55 फीसदी की गिरावट के साथ 109.75 रुपये पर बंद हुआ। अदाणी पोर्ट और अदाणी पावर के शेयर भी क्रमशः 3.35 फीसदी और 9.24 प्रतिशत गिरे। जहां अदाणी पोर्ट 297.85 रुपये पर बंद होने से पहले 288 रुपये तक गिर गया था वहीं अदाणी पावर 29.60 रुपये तक गिरने के बाद 32.40 रुपये पर बंद हुआ। इस बीच, निवेशक शिकायत फोरम (आईजीएफ) ने अदाणी एंटरप्राजेज का कारोबार अलग होने के बाद इसके शेयरों की ट्रेडिंग में अनियमितता का आरोप लगाया है। बाजार नियाम सेबी को भेजी शिकायत में आईजीएफ ने कहा है कि कारोबार अलग होने के बाद एईएल के शेयर का कारोबार कीमत समायोजन के बिना हुआ। फोरम ने सही कीमत सामने लाने के लिए विशेष सत्र बुलाने की मांग की है। पहले घोषित पुनर्गठन योजना के तहत कारोबार अलग होने के बाद एपीएसईजेड व एपीएल एईएल के हर 10,000 शेयर पर क्रमशः 14,123 व 18,596 शेयर जारी करेगी। एईएल का शेयर 106.35 रुपये का निचला स्तर छूने के बाद 109.75 रुपये पर बंद हुआ, जबकि इसका उच्चस्तर 573.30 रुपये प्रति शेयर था, जो एनएसई पर 82.55 फीसदी की गिरावट दर्शाता है। गुजरात उच्च न्यायालय से अनुमति मिलने के बाद एईएल ने हाल में इस बाबत रिकॉर्ड तारीख का ऐलान किया था। रिकॉर्ड तारीख 4 जून गुरुवार है। सूत्रों ने कहा कि कारोबार अलग करने की खबर से ही शेयर की कीमतों में गिरावट दर्ज हुई है। संबंधित खबरें
अदाणी के शेयर कारोबार में अनियमितता!
On Wednesday, a day before the record date for demerger of Adani Enterprises' port, power and transmission businesses, shares of Adani Enterprises slid nearly 83 per cent on the National Stock Exchange (NSE) to close at a low of Rs. ID2 per share. Shares of Adani Ports and Adani Power also fell 3.35 per cent and 9.24 per cent, respectively. While Adani Port fell as low as Rs. 288 per share before closing at Rs. ID4 per share, Adani Power closed at Rs.
Irregularities in Adani's stock trading!